CELEX: 62009TJ0298
Language: hu
Date: 2011-09-20
Title: A Törvényszék (második tanács) 2011. szeptember 20-i ítélete.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE kontra Európai Bizottság.#Szolgáltatásnyújtásra irányuló közbeszerzési szerződések - Közösségi közbeszerzési eljárás - Oktatási programokra vonatkozó külső szolgáltatások - A szerződés több ajánlattevő részére történő odaítélése - Az ajánlattevő rangsorolása - Megsemmisítés iránti kereset - Indokolási kötelezettség - A közbeszerzési eljárásra vonatkozó kizáró okok - A költségvetési rendelet 93. cikke (1) bekezdésének f) pontja - Az ajánlatok érvényességének időtartama - Szerződésen kívüli felelősség.#T-298/09. sz. ügy.

A Törvényszék (második tanács) 2011. szeptember 20‑i ítélete – Evropaïki Dynamiki kontra Bizottság
      (T‑298/09. sz. ügy)
      „Szolgáltatásnyújtásra irányuló közbeszerzési szerződések – Közösségi közbeszerzési eljárás – Oktatási programokra vonatkozó külső szolgáltatások – A szerződés több ajánlattevő részére történő odaítélése – Az ajánlattevő rangsorolása – Megsemmisítés iránti kereset – Indokolási kötelezettség – A közbeszerzési eljárásra vonatkozó kizáró okok – A költségvetési rendelet 93. cikke (1) bekezdésének f) pontja – Az ajánlatok érvényességének időtartama – Szerződésen kívüli felelősség”
      1.                     Intézmények jogi aktusai – Indokolás – Kötelezettség – Terjedelem – A szolgáltatásnyújtásra irányuló közbeszerzési szerződés
            odaítélési eljárása keretében hozott, az ajánlattevő rangsorolásáról szóló határozat – A kereset benyújtásakor a felperes
            rendelkezésére álló információkra tekintettel történő értékelés – Az indokolási kötelezettség megsértésének hiánya (EUMSZ 296. cikk;
            1605/2002 tanácsi rendelet, 100. cikk, (2) bekezdés; 2342/2002 bizottsági rendelet, 149. cikk, (2) és (3) bekezdés) (vö. 27–31.,
            54. pont)
      2.                     Az Európai Unió közbeszerzései – Közbeszerzési eljárás – Szerződések odaítélése – Az ajánlattevőkkel szembeni egyenlő bánásmód
            elve – Terjedelem (EUMSZ 18. cikk; 1605/2002 tanácsi rendelet, 89. cikk, (1) bekezdés) (vö. 73. pont)
      3.                     Szerződésen kívüli felelősség – Feltételek – Jogellenesség – Kár – Okozati összefüggés – E feltételek egyikének hiánya – A
            kártérítési kereset egészének elutasítása (EUMSZ 340. cikk, második bekezdés) (vö. 100–103. pont)
      Tárgy
      
         
               Egyfelől a felperesnek az EAC/01/2008. számú, oktatási programokra (ESP‑ISEP) vonatkozó külső szolgáltatásokra irányuló nyílt
                  közbeszerzési eljárásban (HL 2008/S 158‑212752) az 1. rész (Informatikai rendszer fejlesztése és karbantartása) és a 2. rész
                  (Informatikai rendszerrel kapcsolatos tanulmányok, tesztelés, képzés és támogatás) vonatkozásában benyújtott ajánlatait második
                  helyre rangsoroló, a felperessel két különböző, 2009. május 12‑i keltezésű levélben közölt két bizottsági határozat megsemmisítése
                  iránti kérelem, másfelől kártérítés iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék az Evropaïki Dynamiki – Proigmena Systimata Tilepikoinonion Pliroforikis kai Tilematikis AE‑t kötelezi a saját,
                     valamint az Európai Bizottság költségeinek viselésére.